Staatsrede 2016: Só sê MalemaJulius Malema tydens pres. Jacob Zuma se staatsrede op 11 Februarie 2016 (Skermskoot uit die regstreekse uitsending) Julius Malema, leier van die Ekonomiese Vryheidsvegters (EFF), het Dinsdag om verskoning gevra aan voormalige presidente Thabo Mbeki en Nelson Mandela dat hy gehelp het om Jacob Zuma as president aan te stel. Malema het tydens die debat in die parlement oor die staatsrede erken dat hy deel was van die poging om pres. Mbeki te ontsetel en dat dit ŉ fout was. “Ons is deur hierdie man mislei,” het Malema gesê, in verwysing na Zuma. Volgens hom het Zuma glo gesê hy was nie bereid om saam met Mbeki te werk nie. Nadat hy verklaar het dat Zuma nou as president verwyder moet word, het Malema sy mede-LP’s uit die parlement gelei. “Mnr. Zumpa, jou presidensie kan in drie woorde opgesom word: Umshin’wami. Nkandla. Guptas… Ek gaan nou uitstap. Ek kan nie hier sit en debatteer nie, jy is nie ŉ wettige president nie. Totsiens.” Lees alle vorige berigte oor staatsrede 2016 op Maroela Media.